A TANÁCS HATÁROZATA
(2005. december 21.)
a tagállamok halászati ellenőrzési programjához nyújtott közösségi pénzügyi hozzájárulásról szóló 2004/465/EK határozat módosításáról
(2006/2/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére,
tekintettel a Bizottság javaslatára,
tekintettel az Európai Parlament véleményére (1),
mivel:
(1)
A közös halászati politika (KHP) megállapítja az élő vízi erőforrások védelmének, igazgatásának, felelősségteljes kiaknázásának, feldolgozásának és forgalomba hozatalának általános szabályait.
(2)
A halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendelete (2) kiemelte a tagállamok közötti, illetve a tagállamok és a Bizottság közötti együttműködés és koordináció fejlesztésének szükségességét az ellenőrzés megerősítése és a KHP-szabályaival ellentétes magatartás visszaszorítása érdekében.
(3)
A 2004/465/EK határozat (3)2005. december 31-én hatályát veszti.
(4)
Belső költségvetési és adminisztratív nehézségek miatt a Közösséghez 2004. május 1-jén csatlakozott tagállamok a 2004/465/EK határozattal létrehozott jelenlegi pénzügyi támogatási rendszer keretében rendkívül korlátozott mértékben jutottak közösségi támogatáshoz.
(5)
Az új pénzügyi terv a 2007 és 2013 közötti időszakot öleli fel. A közösségi pénzügyi támogatás folytonosságának biztosítása érdekében ezért a tagállamok 2004/465/EK határozat alapján történő pénzügyi támogatását 2006-ban is folytatni kell.
(6)
A 2004/465/EK határozatba helyénvaló belefoglalni a halászati ellenőrzésről szóló tanulmányokat és az új ellenőrzési technológiák bevezetését megkönnyítő megállapodásokat.
(7)
Ezért a 2004/465/EK határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2004/465/EK határozat a következőképpen módosul:
1.
A 3. cikk (2) bekezdése helyébe a következő szöveg lép:
„(2) Minden tagállam 2004. június 1-jéig nyújtja be a 2004. évre vonatkozó, 2005. január 31-ig a 2005. évre vonatkozó és 2006. január 31-ig a 2006. évre vonatkozó éves halászati ellenőrzési programját”.
2.
A 4. cikk (1) bekezdése a következő pontokkal egészül ki:
„i)
a Közös Kutatóközponttal kötött igazgatási megállapodások, amelyek célja az új ellenőrzési technológiák bevezetése;
j)
a Bizottság kezdeményezésére az ellenőrzéssel kapcsolatos területekre vonatkozó tanulmányok készítése.”
3.
Az 5. cikk (1) bekezdésében az első mondat helyébe a következő mondat lép:
„Azon intézkedések végrehajtásának pénzügyi referenciaösszege, amelyre a 2004-2006. évi időszakra pénzügyi támogatást nyújtanak: 105 millió euro.”
4.
A 6. cikk (2) bekezdése a következő ponttal egészül ki:
„d)
a 4. cikk (1) bekezdésének i) és j) pontjában említett intézkedésekre vonatkozóan a támogatás mértéke a támogatható kiadások 100 %-a.”
5.
A 12. cikkben „2008. december 31.” helyébe „2010. december 31.” lép.
6.
A 16. cikk b) pontjában:
-
„2006. december 31.” helyébe „2007. december 31.” lép,
-
a v. alpont helyébe a következő szöveg lép:
„v.
a pénzügyi hozzájárulás hatása a halászati ellenőrzési programokra a 2001-2006 közötti teljes időszakra.”
7.
A 17. cikkben „2007. június 30.” helyébe „2008. június 30.” lép.
2. cikk
Ez a határozat 2006. január 1-jétől alkalmazandó.
3. cikk
Ennek a határozatnak a tagállamok a címzettjei.
Kelt Brüsszelben, 2005. december 21-én.